Sag C-207/11

3D I Srl

mod

Agenzia delle Entrate – Ufficio di Cremona

(anmodning om præjudiciel afgørelse indgivet af Commissione tributaria regionale di Milano (Italien))

»Beskatning — direktiv 90/434/EØF — fælles beskatningsordning ved fusion, spaltning, tilførsel af aktiver og ombytning af aktier vedrørende selskaber i forskellige medlemsstater — artikel 2, 4 og 9 — tilførsel af aktiver — beskatning af kapitalgevinster realiseret af det indskydende selskab i forbindelse med tilførslen af aktiver — udskydelse af beskatningen — krav om, at der i regnskabet for det indskydende selskab henlægges en reserve for udskudt skat, som svarer til værdien af den realiserede kapitalgevinst«

Sammendrag – Domstolens dom (Første Afdeling) af 19. december 2012

Tilnærmelse af lovgivningerne – fælles beskatningsordning ved fusion, spaltning, tilførsel af aktiver og ombytning af aktier vedrørende selskaber i forskellige medlemsstater – direktiv 90/434 – tilførsel af en virksomhedsgren – udskydelse af beskatningen af kapitalgevinsten i forbindelse med de aktier eller anparter, der er modtaget til gengæld for tilførslen, som det indskydende selskab har realiseret – betingelse – det indskydende selskabs henlæggelse af en særskilt reserve i sit skattemæssige regnskab – lovlig

(Rådets direktiv 90/434, art. 2, 4 og 9)

Artikel 2, 4 og 9 i direktiv 90/434 om en fælles beskatningsordning ved fusion, spaltning, tilførsel af aktiver og ombytning af aktier vedrørende selskaber i forskellige medlemsstater skal fortolkes således, at disse bestemmelser ikke er til hinder for, at en tilførsel af aktiver giver anledning til, at det indskydende selskab beskattes af kapitalgevinsten vedrørende denne tilførsel, medmindre det indskydende selskab henlægger en særskilt reserve i sit skattemæssige regnskab af samme størrelse som den ved tilførslen opnåede kapitalgevinst.

Selv om direktiv 90/434 således definerer de betingelser, som udskydelsen af beskatningen af kapitalgevinster i forbindelse med den tilførte virksomhed er underlagt hvad angår det modtagende selskab, fastsætter direktivet derimod ikke de betingelser, som det indskydende selskab skal opfylde for at kunne anvende en udskydelse af beskatningen af kapitalgevinster i forbindelse med aktier eller anparter i det modtagende selskab, som er blevet udstedt til gengæld for tilførslen, og regulerer navnlig ikke spørgsmålet, om hvilken værdi det indskydende selskab skal tillægge disse aktier eller anparter.

Det følger heller ikke heraf, at direktiv 90/434 forbyder medlemsstaterne at opstille sådanne betingelser, men at dette direktiv giver disse en skønsbeføjelse, som tillader dem at underlægge den skatteneutralitet, som det indskydende selskab nyder godt af, betingelser med hensyn til værdiansættelsen af de modtagne aktier eller anparter såsom den skattemæssige kontinuitet i værdiansættelsen, forudsat at disse betingelser ikke har som konsekvens, at udstedelsen af disse aktier eller anparter i forbindelse med tilførslen af aktiver i sig selv udløser en beskatning af kapitalgevinsterne i forbindelse med disse.

(jf. præmis 29, 30 og 35 samt domskonkl.)

Sag C-207/11

3D I Srl

mod

Agenzia delle Entrate – Ufficio di Cremona

(anmodning om præjudiciel afgørelse indgivet af Commissione tributaria regionale di Milano (Italien))

»Beskatning — direktiv 90/434/EØF — fælles beskatningsordning ved fusion, spaltning, tilførsel af aktiver og ombytning af aktier vedrørende selskaber i forskellige medlemsstater — artikel 2, 4 og 9 — tilførsel af aktiver — beskatning af kapitalgevinster realiseret af det indskydende selskab i forbindelse med tilførslen af aktiver — udskydelse af beskatningen — krav om, at der i regnskabet for det indskydende selskab henlægges en reserve for udskudt skat, som svarer til værdien af den realiserede kapitalgevinst«

Sammendrag – Domstolens dom (Første Afdeling) af 19. december 2012

Tilnærmelse af lovgivningerne — fælles beskatningsordning ved fusion, spaltning, tilførsel af aktiver og ombytning af aktier vedrørende selskaber i forskellige medlemsstater — direktiv 90/434 — tilførsel af en virksomhedsgren — udskydelse af beskatningen af kapitalgevinsten i forbindelse med de aktier eller anparter, der er modtaget til gengæld for tilførslen, som det indskydende selskab har realiseret — betingelse — det indskydende selskabs henlæggelse af en særskilt reserve i sit skattemæssige regnskab — lovlig

(Rådets direktiv 90/434, art. 2, 4 og 9)

Artikel 2, 4 og 9 i direktiv 90/434 om en fælles beskatningsordning ved fusion, spaltning, tilførsel af aktiver og ombytning af aktier vedrørende selskaber i forskellige medlemsstater skal fortolkes således, at disse bestemmelser ikke er til hinder for, at en tilførsel af aktiver giver anledning til, at det indskydende selskab beskattes af kapitalgevinsten vedrørende denne tilførsel, medmindre det indskydende selskab henlægger en særskilt reserve i sit skattemæssige regnskab af samme størrelse som den ved tilførslen opnåede kapitalgevinst.

Selv om direktiv 90/434 således definerer de betingelser, som udskydelsen af beskatningen af kapitalgevinster i forbindelse med den tilførte virksomhed er underlagt hvad angår det modtagende selskab, fastsætter direktivet derimod ikke de betingelser, som det indskydende selskab skal opfylde for at kunne anvende en udskydelse af beskatningen af kapitalgevinster i forbindelse med aktier eller anparter i det modtagende selskab, som er blevet udstedt til gengæld for tilførslen, og regulerer navnlig ikke spørgsmålet, om hvilken værdi det indskydende selskab skal tillægge disse aktier eller anparter.

Det følger heller ikke heraf, at direktiv 90/434 forbyder medlemsstaterne at opstille sådanne betingelser, men at dette direktiv giver disse en skønsbeføjelse, som tillader dem at underlægge den skatteneutralitet, som det indskydende selskab nyder godt af, betingelser med hensyn til værdiansættelsen af de modtagne aktier eller anparter såsom den skattemæssige kontinuitet i værdiansættelsen, forudsat at disse betingelser ikke har som konsekvens, at udstedelsen af disse aktier eller anparter i forbindelse med tilførslen af aktiver i sig selv udløser en beskatning af kapitalgevinsterne i forbindelse med disse.

(jf. præmis 29, 30 og 35 samt domskonkl.)